Endurskoðunarnefnd félagsins er nú skipuð stjórnarmönnunum Andra Þór Guðmundssyni og Bjarka Má Baxter en Anna Skúladóttir , löggiltur endurskoðandi , situr einnig í nefndinni og gegnir formennsku . Endurskoðunarnefnd skal hittast að lágmarki fjórum sinnum á ári . Það er hlutverk hennar að hafa eftirlit með reikningsskilum , fyrirkomulagi innra eftirlits félagsins o.fl . Endurskoðunarnefnd hélt sjö fundi á árinu 2014 og var nefndin fullskipuð hverju sinni . Helstu verkefni endurskoðunarnefndar voru eftirfarandi : Yfirferð á þremur milliuppgjörum ársins 2014 ; 31. mars 2014 , 30. júní 2014 og 30. september 2014 . Yfirferð með ytri endurskoðendum um framkvæmda - og tímaáætlun vegna endurskoðunar ársreiknings 2014 . Yfirferð á ársreikningi 2014 . Yfirferð á skýrslu ytri endurskoðenda . Óhæði ytri endurskoðenda staðfest . Samþykkt áætlun innri endurskoðenda fyrir árið 2014 ásamt 3ja ára áætlun . Yfirferð á skýrslum innri endurskoðenda . Eftirfylgni með viðbrögðum stjórnenda við athugasemdum innri endurskoðenda . Verðkönnun á innri og ytri endurskoðun til næstu fimm ára . Tillaga til stjórnar um ytri endurskoðanda TM árin 2015 – 2019 byggð á niðurstöðu verðkönnunar . Val á grundvelli verðkönnunar á innri endurskoðanda TM árin 2015 – 2019 . Endurskoðunarnefndin er undirnefnd stjórnar Tryggingamiðstöðvarinnar hf. ( TM ) og starfar samkvæmt ákvæðum laga um ársreikninga þar sem kveðið er á um að einingar tengdar almannahagsmunum skuli hafa endurskoðunarnefnd . Stjórn TM setur nefndinni eftirfarandi reglur : 1 . Skipun og samsetning endurskoðunarnefndar 1.1 . Stjórn félagsins kýs endurskoðunarnefnd eigi síðar en mánuði eftir aðalfund . Hún skal skipuð þremur stjórnarmönnum . Nefndarmenn skulu valdir með hliðsjón af þekkingu og reynslu í samræmi við verkefni nefndarinnar . Skal a.m.k. einn nefndarmanna hafa staðgóða þekkingu og reynslu á sviði reikningsskila eða endurskoðunar . Í því skyni að fullnægja framangreindum skilyrðum og óhæði nefndarmenna skv. 6. gr. er stjórn heimilt að kjósa aðra en stjórnarmenn til setu í nefndinni . 1.2 . Þegar nefndarmaður er skipaður í fyrsta sinn skal þess gætt að hann fái leiðsögn og upplýsingar um störf og starfshætti nefndarinnar . 1.3 . Láti nefndarmaður af störfum skal stjórnin kjósa nýjan í hans stað innan mánaðar . 2.1 . Nefndin skal hittast að lágmarki fjórum sinnum á ári til að fara yfir ársreikning og árshlutareikninga og halda aukafundi þegar formaður nefndarinnar telur þörf á því . Forstjóri og stjórnarformaður félagsins og einstakir nefndarmenn geta óskað eftir því við formann nefndarinnar að halda aukafundi ef málefni koma upp sem gera það nauðsynlegt . 2.2 . Af hálfu endurskoðunarnefndar skal séð til þess að a.m.k. einn nefndarmaður sé viðstaddur hluthafafundi í félaginu ef fundarefni lúta að starfssviði nefndarinnar . 3 . Hlutverk og ábyrgðarsvið 3.1 . Endurskoðunarnefnd ber að fara yfir fjárhagslegar upplýsingar og fyrirkomulag upplýsingagjafar frá stjórnendum . Nefndin skal staðreyna að upplýsingar sem stjórnin fær um rekstur , stöðu og framtíðarhorfur félagsins séu áreiðanlegar og gefi sem gleggsta mynd af stöðu félagsins á hverjum tíma . 3.2 . Nefndin skal hafa með höndum eftirfarandi verkefni án tillits til ábyrgðar stjórnar , stjórnenda eða annarra á þessu sviði : a . eftirlit með vinnuferli við gerð reikningsskila , b . eftirlit með fyrirkomulagi og virkni innra eftirlits félagsins , innri endurskoðun og áhættustýringu , c . eftirlit með endurskoðun ársreiknings og samstæðureiknings félagsins , d. veita stjórn umsögn um drög að ársreikningi og árshlutareikningum , e. annast ráðningu innri endurskoðanda og gera við hann skriflegan ráðningarsamning skv. nánara umboði sem stjórnin veitir , f. setja fram tillögu til stjórnar um val á endurskoðendum , g. meta óhæði endurskoðenda eða endurskoðunarfyrirtækis , i . önnur verkefni sem stjórn félagsins kann að fela henni . 3.3 . Endurskoðunarnefnd skal tryggja að stjórn fái reglulega nákvæmar upplýsingar um helstu störf nefndarinnar . Endurskoðunarnefnd skal halda fundargerð um fundi sína og skila skýrslum um störf sín til stjórnar eigi sjaldnar en árlega . Með skýrslu til stjórnar skulu fylgja fundargerðir endurskoðunarnefndar vegna þess tímabils sem skýrslan tekur til . Getur stjórn enn fremur kallað eftir einstökum fundargerðum sé þess talin þörf . Stjórn skal í samráði við endurskoðunarnefnd standa árlega að úttekt á innra eftirliti og áhættustýringu og bregðast við sé úrbóta þörf . Þá skal endurskoðunarnefnd árlega hafa frumkvæði að sameiginlegum fundi nefndarinnar ásamt stjórn félagsins og ytri endurskoðanda án viðveru daglegra stjórnenda . Jafnframt skal hún gera stjórninni grein fyrir hvernig nefndin metur árangur af starfi sínu . 4 . Heimildir endurskoðunarnefndar , aðgengi að gögnum 4.1 . Við framkvæmd starfa sinna er mikilvægt að endurskoðunarnefnd hafi víðtækan aðgang að gögnum frá stjórnendum , innri og ytri endurskoðendum og getur nefndin óskað eftir skýrslum og greinargerðum frá þeim er varða störf hennar . Þó skal aðgangur að gögnum og starfsmönnum félagsins vera bundinn þeim hömlum sem gilda um aðgengi stjórnarmanna í vátryggingafélögum samkvæmt gildandi löggjöf og starfsreglum stjórnar félagsins . 5 . Takmarkanir á hlutverki og ábyrgð 5.1 . Endurskoðunarnefnd starfar í umboði stjórnar félagsins og á ábyrgð hennar . Endurskoðunarnefnd ber ábyrgð á þeim skyldum sem koma fram í reglum þessum en ber ekki ábyrgð á reikningsskilum eða endurskoðun ársreiknings . Stjórnendur fyrirtækisins bera ábyrgð á reikningsskilum , innleiðingu innra eftirlits og óháðir endurskoðendur bera ábyrgð á endurskoðun ársreiknings félagsins og að fylgjast með virkni innri eftirlitsþátta . 6 . Óhæði nefndarmanna 6.1 . Nefndarmenn skulu vera óháðir endurskoðanda eða endurskoðendum félagsins og daglegum stjórnendum þess . Meirihluti nefndarinnar skal jafnframt vera óháður félaginu , auk þess sem a.m.k. einn nefndarmanna skal vera óháður stórum hluthöfum félagsins . Forstjóri félagsins og aðrir daglegir stjórnendur þess skulu ekki eiga sæti í nefndinni en sitja fundi með henni , eftir því sem við á . 7.1 . Á nefndarmönnum hvílir þagnarskylda um málefni félagsins og önnur atriði sem þeir fá vitneskju um í starfi sínu sem nefndarmenn og leynt skulu fara samkvæmt samþykktum félagsins , lögum eða eðli máls , nema um sé að ræða málefni sem nefndin ákveður að gera opinber eða slíkt leiðir af ákvæðum laga eða samþykktum félagsins . Þagnarskylda helst þótt látið sé af starfi . 8.1 . Reglur þessar eru settar af stjórn Tryggingamiðstöðvarinnar hf. og taka gildi 18. desember 2013 . Um leið falla úr gildi eldri reglur um sama efni frá 27. janúar 2011 . Útgáfa nr. 2 , 18. desember 2013 . Stjórn Tryggingamiðstöðvarinnar hf .